CELEX: 62018TB0258
Language: el
Date: 2019-02-14 00:00:00
Title: Υπόθεση T-258/18: Διάταξη του Γενικού Δικαστηρίου της 14ης Φεβρουαρίου 2019 — Brunke κατά Επιτροπής (Προσφυγή κατά παραλείψεως — Προθεσμία άσκησης προσφυγής — Χρονικό σημείο έναρξης — Έλλειψη κλήσης προς ενέργεια — Δεύτερη κλήση προς ενέργεια — Προδήλως απαράδεκτο — Αίτημα αναγνωριστικού χαρακτήρα — Αίτημα για την έκδοση διαταγών — Πρόδηλη αναρμοδιότητα)

8.4.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/50
            
         
      Διάταξη του Γενικού Δικαστηρίου της 14ης Φεβρουαρίου 2019 — Brunke κατά Επιτροπής
      (Υπόθεση T-258/18) (1)
      
      (Προσφυγή κατά παραλείψεως - Προθεσμία άσκησης προσφυγής - Χρονικό σημείο έναρξης - Έλλειψη κλήσης προς ενέργεια - Δεύτερη κλήση προς ενέργεια - Προδήλως απαράδεκτο - Αίτημα αναγνωριστικού χαρακτήρα - Αίτημα για την έκδοση διαταγών - Πρόδηλη αναρμοδιότητα)
      (2019/C 131/58)
      Γλώσσα διαδικασίας: η γερμανική
      
         Διάδικοι
      
      
         Προσφεύγων: Lothar Brunke (Βερολίνο, Γερμανία) (εκπρόσωπος: A. Schniebel, δικηγόρος)
      
         Καθής: Ευρωπαϊκή Επιτροπή (εκπρόσωποι: G. Braun και H. Støvlbæk)
      
         Αντικείμενο
      
      Κυρίως, αίτημα «να διαπιστ[ωθεί]»ότι η οδηγία 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων (ΕΕ 2005, L 255, σ. 22) «εισάγει διάκριση»και, επικουρικώς, αφενός αίτημα με αντικείμενο, κατ’ ουσίαν, την έκδοση διαταγής κατά της Επιτροπής και αφετέρου αίτημα βάσει του άρθρου 265 ΣΛΕΕ με αντικείμενο να διαπιστωθεί ότι η Επιτροπή παρανόμως δεν ανταποκρίθηκε στις επιστολές του προσφεύγοντος της 6ης Ιουνίου και της 27ης Δεκεμβρίου 2017.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  
                     Απορρίπτει την προσφυγή εν μέρει λόγω πρόδηλης αναρμοδιότητας του Γενικού Δικαστηρίου να εκδικάσει την υπόθεση και εν μέρει ως προδήλως απαράδεκτη.
                  
               
            
                  2)
               
               
                  
                     Παρέλκει η εξέταση των αιτήσεων παρεμβάσεως του Συμβουλίου της Ευρωπαϊκής Ένωσης και του Ευρωπαϊκού Κοινοβουλίου.
                  
               
            
                  3)
               
               
                  
                     Ο Lothar Brunke φέρει τα δικαστικά έξοδά του καθώς και τα έξοδα στα οποία υποβλήθηκε η Ευρωπαϊκή Επιτροπή.
                  
               
            
                  4)
               
               
                  
                     Το Συμβούλιο φέρει τα δικαστικά έξοδά του που αφορούν την αίτηση παρεμβάσεώς του.
                  
               
            
                  5)
               
               
                  
                     Το Κοινοβούλιο φέρει τα δικαστικά έξοδά του που αφορούν την αίτηση παρεμβάσεώς του.
                  
               
            
         (1)  EE C 276 της 6.8.2018.